Whatsapp-কে টেক্কা ভারতে তৈরি অ্যাপের! মাথায় হাত জুকারবার্গের

ওয়েব ডেস্ক: বিশ্বজুড়ে এখন রাজ করছে মার্ক জুকারবার্গের (Mark Zuckerberg) হোয়াটসঅ্যাপ (Whatsapp)। ব্যক্তিগত কথোপকথন থেকে বিভিন্ন কাজের ক্ষেত্রেও ব্যবহৃত হয় এই জনপ্রিয় ম্যাসেজিং অ্যাপ। তবে এবার হোয়াটসঅ্যাপকে টেক্কা দিতে বাজারে এল এক নতুন ম্যাসেজিং অ্যাপ। বলা বাহুল্য হোয়াটসঅ্যাপকে সরিয়ে অ্যাপ স্টোরের শীর্ষে জায়গা করে নিয়েছে এই দেশিয় অ্যাপ্লিকেশন। নাম ‘আরাত্তাই’ (Arattai)।

তামিল শব্দ ‘আরাত্তাই’ মানে হল আড্ডা বা চ্যাট। ২০২১ সালে যাত্রা শুরু করার পর থেকেই ধীরে ধীরে জনপ্রিয় হতে থাকে এই অ্যাপ। আর এখন সেটি হোয়াটসঅ্যাপের প্রতিদ্বন্দ্বী হয়ে উঠেছে।

আরও পড়ুন: Gemini AI দিয়ে ছবি বানানো কি সত্যিই নিরাপদ? জেনে নিন

কী কী ফিচার আছে ‘আরাত্তাই’ অ্যাপে?

ব্যবহারকারীরা জানাচ্ছেন, দেখতে এবং ব্যবহার করতে অ্যাপটি অনেকটাই হোয়াটসঅ্যাপের মতো। এই অ্যাপে টেক্সট চ্যাট থেকে ছবি ও ভিডিও শেয়ার করার সুবিধা রয়েছে। আছে ভয়েস ও ভিডিও কলিংয়ের ফিচারও। তবে আরাত্তাই-এর অন্যতম বৈশিষ্ট্য হল, এর সহজ ইউজার ইন্টারফেস। একবার ব্যবহার করলেই অভ্যস্ত হয়ে যাচ্ছেন ব্যবহারকারীরা।

জনপ্রিয়তার সঙ্গে সমস্যাও বাড়ছে ‘আরাত্তাই’ অ্যাপের

অনেক সময় ওটিপি ভেরিফিকেশনে দেরি হচ্ছে, কখনও মেসেজ পৌঁছচ্ছে না, আবার কখনও কলিং ফিচার ঠিকভাবে কাজ করছে না। যদিও সংস্থা জানিয়েছে, এই সমস্যাগুলির সমাধানে কাজ চলছে এবং খুব শীঘ্রই আরও উন্নত পরিষেবা দেওয়া হবে।

‘আরাত্তাই’ ডাউনলোড করবেন কীভাবে?

অ্যাপটি বর্তমানে গুগল প্লে স্টোর ও অ্যাপল অ্যাপ স্টোর—দুটো জায়গাতেই পাওয়া যাচ্ছে। যে কোনও স্মার্টফোন ব্যবহারকারী সহজেই এটি ডাউনলোড করে ব্যবহার শুরু করতে পারবেন।